Co el termine kalenjin se se riferise a on grupo etnico che vive inte la Rift Valley del Kenya, e a che el se sudivide in altri sotogrupi. Par dirla tuta, i kalenjin i xe na meza invension de i antropologi inglexi, e no on grupo omogeneo. Sti grupi etnici picenini i xe stà mesi insieme parché i parla lengoe simili, i vie on rente a quel’altro e parché i ga na storia simile. I grupi che i forma i kalenjin i xe: En tel pasà, i pokot i xera mesi tra i kelenjin, parò i pokot noi vol, i se sente diversi. Ancò, i kalenjin i continua a esar considerà insieme par motivi politeghi I elgeyo i vive in tel distreto de Keiyo, rente de Eldoret. I pràtega la pastorisia ma anca l’agricoltura. I elgeyo i gavea el contro de n’area grande, ma i ga perso quasi tuti i pascoli soto la presion de i maasai e de altri grupi de pastori de la Rift Valley. I endorois i xe on grupo picenin de 60 000 persone e i vive longo el Lago Bogoria.I xe pastori. I endorois i xe stà discriminà da i vari governi kenyani. I xe pochi e i no pol mears contro i potenti e i prepotenti. I ga perso quasi tuta la tera ancestrale, specialmente co i ga trova i rubini e altri minerali preziosi. I kipsigis i xera pastoralisti. Ancò, quasi tuti i pràtega l’agricoltura. I kipsigis i xe rivà inte l’area de Kericho verso el XVIII secolo. Ancò i se cata inte el distreto de Kericho ma anca a Kitale, Nakuru, Trans Mara, Eldoret e tra i Nandi. I marakwet i vive longo la vale del Keryo, ma se cata anca so le Coline Cherengani. I xe divizi in sotogrupi . Anca i marakwet i stà abandonando la pastorisia par diventar bacani. Inportante el xe el sistema de irigasion inte la vla ede Tot. I canali de acqua i xe scavà inte la piera, o in tel teren e rivestii de piere. El sistema el xe vecio de 4 secoli. I i xe ono de i grupi etnici pi picenini del Kenya, manco de 60 000 persone. Ma i xe anca tra i pi famoxi parché Daniel Toroitich arap Moi, secondo presidente del Kenya, el xe on tugen. I tugen i vive inte i distreti de Baringo e de Koibatek, i parla el tugen e i xe pastori e agricoltori. I kalenjin i xe in on momento de transision. El pasajo da pastori a agricoltori el porta al canbiamento de le regole sociali e a l’omogeinizasione de la società. El canbiamento el xe influensà anca da altri fatori: la lengoa inglexe e el swahili, la partecipasion a la vita naxionale, la presensa de altri grupi etnici inte la region abità da lori. La religion el xe n’altro fator de unificasion. I kalenjin i xe diventà quasi tuti cristiani, e stò fato el stà creando on novo senso de identità.